Klepp bibliotek

ROS-analyse for meirope bibliotek

**Denne ROS-analysen har som føremål å sikra at Klepp bibliotek kan ha meirope med minimal risiko for tilsikta eller utilsikta skade på person eller materiell.**  «Meirope bibliotek» tyder at biblioteket har ope for sjølvbetening utover ordinær opningstid; tidleg om morgonen, om kvelden, i helger og ved høgtider.

### Meirope bibliotek

Innbyggjarane i Klepp har høve til å bruka biblioteket på eiga hand, både før og etter ordinær opningstid. Dei får adgang ved å fyrst scanna bibliotekkortet sitt i ytterdøra ved Rådhuset (Bibliotekinngangen ved parkeringsplassen). Etter det legitimerer dei seg med bibliotekkort kombinert med personleg PIN-kode ved inngangen til biblioteket. ROS-analysen forutset at ein som vil bruka biblioteket i meiropen tid, skal signera kontrakt ved personleg oppmøte (sjå vedlegg), at nedre aldersgrense er 15 år og at føresette kan ta med seg mindreårige inn. Videokameraer overvåker biblioteket, foajè og inngangsområdet. Rådhuset sin hovudinngang (mot Solavegen) vil vera stengd for publikum før og etter Rådhusets ordinære opningstider (kl. 8-15). Kjellaretasjen er stengd med glassdør og adkomst 2. etasje blir stengt med bånd på desse tidspunkta. ROS-analysen undersøker konsekvensen av at biblioteket er uten betening, men likevel ope for publikum.

# Om ROS-analysen

|  |  |  |
| --- | --- | --- |
|  |  | **Konsekvens** |
| **Sannsynlegheit** |  | *1: Ikkje alvorleg* | *2:Mindre alvorleg* | *3: Alvorleg* | *4: Sers alvorleg* | *5: Katastrofalt* |
| *5: Veldig høg* |  |  |  |  |  |
| *4: Høg* |  |  |  |  |  |
| *3: Moderat* |  |  |  |  |  |
| *2: Låg* |  |  |  |  |  |
| *1: Veldig låg* |  |  |  |  |  |

For hendingar med konsekvens på raud del av skalaen, må det setjast i verk tiltak. For gult må det vurderast tiltak, medan det for grønt er friviljug om ein vil gjennomføra tiltak.

# Resultat av analyse

## Identifiserte uønska hendingar og risikovurdering

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Uønska hending:** | **Skildring:**  | **S** | **K** | **Sum** | **Vurdering** | **Tiltak** |
| 1 | Feilaktig bruk av sjølvbeteningsautomatane | Brukar kjenner seg utrygg og blir flau og utilpass dersom alarmen går når dei skal forlata biblioteket.  | 3 | 1 | 3 | Kan kjennast flaut for den einskilde brukaren, men god opplæring av bibliotekpersonalet før brukar skriv kontrakt og øving i bruk av automatane i betent tid vil gjera brukaren trygg. | Personalet legg stor vekt på å rettleia brukarane. Me veljer ut superbrukarar som får ekstra grundig opplæring, og som kan gi tilbakemelding om brukarerfaringar.  |
| 2 | Brann | Brannalarmen i Rådhuset går | 2 | 3 | 5 | Ein slik situasjon kan gi uro hos nokre  | God rettleiing blir gitt over høgtalaranlegget. I kontrakten skriv brukar under på at han/ho skal forlata lokalet ved brann. |
| 3 | Tjuverialarm | Tjuverialarmen for Rådhuset går | 1 | 3 | 4 | Tjuverialarmen kan starta i lokala i Rådhuset | God rettleiing blir gitt over høgtalaranlegget. Brukar skriv under på at han skal forlata biblioteket om alarmen går.  |
| 4 | Straumstans | Straumen går i området | 1 | 2 | 3 | Kan skje, men lite sannsynleg | Brukar forlet lokalet om straumen går. |
| 5 | Nettverket er nede | Nettverket på Rådhuset er nede | 3 | 1 | 4 | Sannsynleg, men lite alvorleg | Biblioteket sin adgangskontroll og sjølvbeteningssystemet fungerer i «nede»-modus, og meirope bibliotek kan halda oppe. Systema oppdaterer automatisk når nettverket er oppe igjen.  |
| 6 | Hærverk | Brukar øydelegg bygningsdeler, inventar eller materiale i samlingen (bøker m.m.) | 2 | 2 | 4 | Relativt sannsynleg at det skjer i lite omfang. Lite sannsynleg at det skjer alvorleg skadeverk  | Brukaren blir utestengd frå meirope bibliotek. Alt hærverk vil bli meldt til Politiet |
| 7 | Eldspåsetjing | Brukar set fyr på inventar eller bøker | 1 | 4 | 5 | Lite sannsynleg, men sers alvorlig hending | Lokalet blir videoovervåka. Blir anmeldt til Politiet |
| 8 | Tjuveri | Tjuveri av datamaskiner, skjermar og anna elektronisk utstyr. Tjuveri frå samlinga. Tjuveri av personlege eigedeler, som tilhøyrer bibliotekets tilsette og brukarar.  | 2 | 3 | 6 | Sannsynleg med små tjuveri frå samlinga og frå folks eigedeler, men lite sannsynleg med tjuveri av elektronikk | Lokalet blir videoovervåka. Mindreårig (15-18 år) vil bli innkalt til samtale. Alt tjuveri vil bli meldt til Politiet. Den skuldige blir nekta adgang til meirope bibliotek med administrativ avgjersle |
| 9 | Påtrengjande oppførsel | Brukar plagar andre brukarar med uønska tilnærmingar av seksuell art, eller oppfører seg upassande og fornærmande med rasistiske eller andre diskriminerande seiemåtar eller handlemåtar.  | 1 | 3 | 4 | Lite sannsynleg, men alvorleg for den som blir utsatt for slik oppførsel. Skaper dårleg miljø for andre brukarar, og kan gi biblioteket eit dårleg rykte. | Lokalet blir overvåka. Vedkomande blir innkalt til samtale og vil eventuelt bli nekta adgang til meirope bibliotek med administrativ avgjerlse |
| 10 | Trugsmål | Brukar kjem med trugsmål mot andre brukarar.  | 1 | 4 | 5 | Lite sannsynleg, men sers alvorleg for den som blir utsett for trugsmål | Lokalet blir overvåka. Det blir vurdert om hendinga skal meldast til Politiet. Vedkomande blir nekta adgang til meirope bibliotek |
| 11 | Vald | Brukar angrip andre brukarar | 1 | 5 | 6 | Katastrofal konsekvens, men lite sannsynleg at det hender | Lokalet blir overvåka og valdsutøvaren kan identifiserast. Andre brukarar kan eventuelt ringa 113. Vald vil bli anmeldt til Politiet. Vedkomande vil bli nekta adgang til meirope bibliotek |
| 12 | Påtrengjande oppførsel mot mindreårig (15 år – 18 år) | Brukar plagar mindreårige brukarar med uønska tilnærmingar av seksuell art, eller oppfører seg upassande og fornærmande med rasistiske eller andre diskriminerande seiemåtar eller handlemåtar. | 1 | 4 | 5 | Lite sannsynleg, men sers alvorlig om det hender | Lokalet blir overvåka. Vedkomande blir innkalt til samtale og blir nekta adgang til meirope bibliotek. Politianmelding vil bli vurdert. Den fornærma får tilbod om ein samtale hos oss saman med ein føresett. |
| 13 | Trugsmål mot mindreårig (15 – 18 år) | Brukar kjem med trugsmål mot andre mindreårige brukarar. | 1 | 4 | 5 | Lite sannsynleg, men sers alvorleg om det hender | Lokalet blir overvåka. Vedkomande blir anmeldt til Politiet og vil bli nekta adgang til meirope bibliotek |
| 14 | Vald mot mindreårig (15-18 år) | Brukar angrip andre brukarar | 1 | 5 | 6 | Lite sannsynleg, men katastofalt om det hender | Lokalet blir overvåka og valdsutøvaren kan identifiserast. Andre brukarar kan eventuelt ringa 112. Saka blir meldt til Politiet.  |
| 15 | Mindreårig brukar oppfører seg påtrengjande (9), kjem med trugsmål (10) eller angrip andre brukarar (11).  | Mindreårig brukar er utøvar av uønska hendingar som påtrengjande oppførsel, trugande atferd eller utøver vald. | 1 | 5 | 6 | Lite sannsynleg, men sers alvorleg eller katastrofalt om det kjem til valdsutøving.  | Føresett og mindreårig blir innkalt til samtale. Barnevernet kan få bekymringsmelding. Valdshandling blir anmeldt til Politiet. |
| 16 | Medisinsk nødstilfelle | Brukar blir akutt sjuk og treng akutt medisinsk assistanse. | 2 | 5 | 7 | Litt sannsynleg at det skjer, og katastrofale konsekvenser | Oppslag om førstehjelp i biblioteket. Oppslag om kor hjartestartaren er plassert. Dersom andre brukarar er til stade, ringer dei nødtelefon.  |
| 17 | Bruk av rusmiddel | Brukar nyttar rusmiddel (tobakk, alkohol, narkotika).  | 2 | 4 | 6 | Litt sannsynleg at rusmidlar blir nytta i biblioteket, på toaletter m.m. | Gangen utanfor toaletta blir overvåka og vedkomande kan identifiserast. Uønska hending som for eksempel funn av sprøytespiss, tomgods m.m. blir meldt til biblioteksjefen. Vedkomande blir utestengt frå meirope bibliotek. Vedkommande blir meldt til Politiet.  |
| 18 | Overdose | Brukar tar overdose | 1 | 5 | 6 | Lite sannsynleg, men katastrofale konsekvensar | Oppslag om førstehjelp i biblioteket. Andre brukarar ringer nødalarm. |
| 19 | Omsetjing av rusmiddel og heleri | Biblioteket nyttast til omsetjing av ulovlege stoffer. Tjuvegods blir forsøkt omsett.  | 1 | 4 | 5 | Lite sannsynleg, men sers alvorleg om det hender | Lokala blir overvåka og vedkomande blir identifisert. Vedkomande blir utestengt frå meirope bibliotek. Blir anmeldt til Politiet. |
| 20 | Støy, bråk | Brukar lager mykje lyd, høglytt snakking, spelar musikk eller gjer miljøet utriveleg på andre måtar.  | 3 | 2 | 5 | Sannsynleg at det blir bråk, og det kan kjennast alvorleg for nokre av andre brukarar.  | Sosial kontroll brukarane imellom. Vedkomande blir innkalt til samtale og kan bli utestengd frå meirope bibliotek |
| 21 | Pornografi eller anna uønska innhald på PC-ar | Brukar nyttar bibliotekets eller eigne datamaskiner til å sjå pornografi eller anna uønska innhald. | 2 | 2 | 4 | Litt sannsynleg at det skjer og det gir eit dårleg miljø for andre brukarar. Det gir òg biblioteket dårleg omdømme.  | Sosial kontroll brukarane imellom. PC-ar og lap-top-bord plassert ope i lokalet. Videoovervåking. Vedkomande kan bli utestengd frå meirope bibliotek |
| 14 | Uvedkomande får adgang til biblioteket | Brukar som ikkje har tilgang til meirope bibliotek (dei har ikkje skrive under kontrakt eller er utestengd) kjem seg inn i biblioteket.  | 3 | 2 | 5 | Uautorisert brukar kan smetta inn døra når ho er opna opp av ein autorisert brukar. Brukar med kontrakt tillet andre å bli med inn i biblioteket.  | La det gå kortast mogleg tid frå døra opnar seg for ein autorisert brukar til ho lukkar seg, og dimed hindra at andre kan smetta inn. Stenga ute brukarar som tar meg seg uautorisert brukar inn i biblioteket.  |
| 15 | Uautorisert bruk av 2. etasje og kjellaretasje i Rådhuset | Brukar tar seg inn i andre deler av Rådhuset | 1 | 2 | 3 | Lite sannsynleg, men alvorleg om folk går i andre deler av Rådhuset. | Kjellaretasjen og kontorarealet i 2. etasje er stengde i meiropen tid. Trappa til 2. etasje blir stengd med bånd. Området er overvåka og vedkomande kan bli identifisert. Den som bryt reglane, blir kalt inn til samtale og vil ut frå tilhøva anten få åtvaring, mista tilgang til meirope bibliotek og i verste fall bli meld til politiet for tjuveriforsøk og bli kravd erstatning for utrykkingskostnader. |
| 16 | Uautorisert bruk ved at nokon overnattar på biblioteket | Brukar forlet ikkje lokalet når biblioteket stenger kl. 23 | 1 | 2 | 3 | Lite sannsynleg, men det kan skje. Dersom ikkje anna ureglementert skjer, har det ikkje så store konsekvensar, men reknast likevel som eit alvorleg brot på reglane. Kan verka skremmande på tilsette i Rådhuset som kjem på jobb før kl. 7 (meirope er frå kl. 7-23).  | Høgtalarmelding kjem automatisk 2 gonger føre stengetid - 20 min og 5 min før stengetid. Den som bryt reglane blir kalt inn til samtale med biblioteksjefen. Den som bryt reglane, blir kalt inn til samtale Vedkommande vil ut frå tilhøva anten få åtvaring, mista tilgang til meirope bibliotek og i verste fall bli meld til politiet for tjuveriforsøk og bli kravd erstatning for utrykkingskostnader.  |

## Konklusjon

Det vil vera viktig med god opplæring av brukarane før dei skriv under kontrakten. Brukarane må følgjast nøye opp i starten og me svarer på eventuelle spørsmål fortløpande, anten det er i sosiale media eller i skranken i betent tid. Superbrukarane, om lag 20 brukarar i ulik alder får ekstra god opplæring, og følgjast opp med samtalar undervegs. Dei blir oppmoda til å dela sine "brukarerfaringar" og til å ta kontakt med tilsette i biblioteket når dei oppdagar at noko ikkje fungerer, eller at nokon har oppført seg ureglementert. Dei kan òg hjelpa andre brukarar til å finna seg betre til rette. Superbrukarane vil ikkje ha «vakter» i biblioteket, men forpliktar seg heller til å vera ekstra oppmerksam når dei vitjar biblioteket.

Kameraovervåking vil verka preventivt, men det er viktig å ta med i vurderingen at me berre har høve til å bruka opptak i *etterkant* av ei uønska hending.

Ved ureglementert oppførsel frå brukar mottar me tilbakemeldingar frå andre brukarar. Vedkommande kan innkallast til samtale og etter samtale vil det bli vurdert om vedkommande skal bli utestengd og kor lenge utestenginga eventuelt skal vara. Dersom ho/han ikkje møter opp til samtale, vil utestenginga bli permanent. Melding om vedtak om utestenging blir gitt på epost, SMS eller i posten (alt etter kva brukaren har valt som kommunikasjonsform). Det er biblioteksjefen som vedtek utestenging og vedtaket kan klagast til høgare instans (kultursjefen). Alt etter graden av alvor i hendinga vil saka bli anmeldt til Politiet.

ROS-analysen vil vera ein god reiskap for bibliotekpersonalet si handtering av Det meirope Klepp bibliotek. Drifta vil bli evaluert fortløpande, og dersom nokre uønska hendingar skulle visa seg å skje hyppigare eller sjeldnare enn ROS-analysen viser, vil nye eller andre åtgjerder bli vurdert.

Klepp, den 5. oktober 2017

Aud Jorunn Haugen Hakestad

Biblioteksjef

REVISJONSLOGG:

15.06.2022 Nytt punkt 16 om overnatting i biblioteket eller opphald i biblioteket i stengt tid (kl. 23-07)